Go Bontšha Mekgwa ge o Ngwalelana Melaetša _ Thušo Bakeng sa Lapa
Didirišwa tša go Ithuta Beibele
Tirelo ya Rena ya Mmušo
Bokgobapuku bja Inthaneteng
Ditaba tša Mabapi le Dihlatse tša Jehofa
Dipotšišo Tšeo di Botšišwago Kudu ka Dihlatse tša Jehofa
Mediro ya Dihlatse tša Jehofa
Lefaseng ka Moka
Dihlatse tša Jehofa
Dilo tše di Lego Gona
Dikgatišo tše di Lego Gona
O boledišana le mogwera le lebantše difahlego gomme go tsena molaetša founong. O swanetše go dira’ng?
Go bala molaetša ge o dutše o boledišana le mogwera wa gago.
Go hlokomologa molaetša gomme o tšwele pele o boledišana le mogwera wa gago.
SEO O SWANETŠEGO GO SE TSEBA
Ke ka baka la’ng go le bjalo? Ka gobane batho ga ba rate go swarwa gampe. Kgarebe yeo e bitšwago Beth * e re: “Ke kwa ke tenega ge ke boledišana le mogwera yo a sa fetšego go lebelela founo ya gagwe bjalo ka ge eka o letetše gore go direge selo se sekaone!” O nagana gore Beth o tla kgotlelela mogwera yo bjalo go fihla neng?
Bjalo ka ge o bona, taba ya go ba le mekgwa e ka no se kwešišege. Eupša Beibele e ka thuša. E re: “Ka mo le nyakago batho ba le dira ka gona, le lena le ba direng ka wona mokgwa woo.” (Luka 6:31) O ka diriša keletšo yeo tabeng ya go ngwalelana melaetša. Bjang?
Romela melaetša feela ka nako e swanetšego. Lesogana leo le bitšwago Richard le re: “Ka dinako tše dingwe ke na le go hwetša molaetša bošego kudu. O tla hwetša gore molaetša wa gona ga o bohlokwa, eupša o fo ntšhitiša go robala!” Ipotšiše, ‘Na ke romela batho melaetša ka dinako tšeo ba ka bago ba robetše?’—Molao wa motheo wa Beibele: Mmoledi 3:1.
Šetša segalo sa gago. Poledišano e akaretša mantšu, segalo sa lentšu, ponagalo ya sefahlego le boitšhišinyo bja mmele. Ka manyami, bontši bja dilo tšeo ga di tšwelele ge o ngwalelana melaetša. Ka gona, o ka di tšweletša bjang? Kgarebe yeo e bitšwago Jasmine e re: “Bontšha botho. Botšiša gore: ‘Go ya bjang?’ gomme o diriše le mantšu a bjalo ka ‘hle’ le ‘ke a leboga.’”—Molao wa motheo wa Beibele: Bakolose 4:6.
Nagana pele o ka romela molaetša. Na molaetša wa gago o ka tšewa ka tsela e nngwe? Na maswao ao a hlalosago maikwelo a tla go thuša gore o fetiše molaetša wa maleba? Amber wa nywaga e 21 o re: “Ge e ba o dira metlae ka taba e itšego, bea sefahlego sa go myemyela. Batho ba ka kwa bohloko—gomme dintwa di ka ba tša thoma—ka gobane ba tšea gore ga o bapale.”—Molao wa motheo wa Beibele: Diema 12:18.
Ge e le gabotse, go nyakega gore o be le mekgwa ge o diriša founo!
“Anke mantšu a lena ka mehla e be a kgahlišago, a nokilwego ka letswai.”—Bakolose 4:6.
“Go na le yo a bolelago a sa naganišiše bjalo ka ge eka o hlaba ka tšhoša.”—Diema 12:18.
“Bafsa ba diriša polelo e gobogilego melaetšeng yeo ba e ngwalago, ba ipotša gore mantšu ao ga a tšwe melomong ya bona. Ge e le gabotse, polelo e sa hlwekago ga ya swanela go dirišwa mohuteng le ge e le ofe wa poledišano, e ka ba ge le ngwalelana melaetša goba go se bjalo.”
“Ka ge o se kgauswi le motho yo o ngwalelanago le yena melaetša, o ka ikhwetša o ngwadile selo seo se ka mo kgopišago. Ge e ba o ka se bolele mantšu ao pele ga motho, gona o se a ngwale molaetšeng.”
Sehlogo sa go Latela
Na go Bohlokwa Gore ke be le Mekgwa?
Na go ba le mekgwa ke selo seo se šiilwego ke nako goba go sa le bohlokwa go ba le yona lehono?
Madireng a Lefase
DIHLOGO TŠE DINGWE TŠA INTHANETENG
Ke’ng Seo ke Swanetšego go se Tseba ka go Ngwalelana Melaetša?